Antonio Guterres: "Rusia nu poate aplica în mod selectiv prevederile Cartei Naţiunilor Unite".
Secretarul general al Naţiunilor Unite, Antonio Guterres, a cerut Rusiei să revină la respectarea tratatelor internaţionale. Guterres a condamnat recunoaşterea independenţei regiunilor separatiste Doneţk şi Lugansk prin încălcarea integrităţii teritoriale a Ucrainei. Rusia a mobilizat aproximativ 150.000 de militari în apropierea frontierelor Ucrainei şi este acuzată de Statele Unite şi Marea Britanie că pregăteşte o invazie.
Secretarul general al Naţiunilor Unite, Antonio Guterres, a cerut Rusiei să revină la respectarea tratatelor internaţionale şi a condamnat recunoaşterea independenţei regiunilor separatiste Doneţk şi Lugansk prin încălcarea integrităţii teritoriale a Ucrainei."Rusia nu poate aplica în mod selectiv prevederile Cartei Naţiunilor Unite, ci trebuie să le aplice pe toate. Statele membre ONU au acceptat aceste prevederi şi trebuie să le aplice în totalitate", a afirmat Antonio Guterres, în cursul nopţii de marţi spre miercuri, conform cotidianului Le Figaro.Acesta a atras atenția asupra faptului că recunoaşterea de către Rusia, a aşa-numitei independenţe a zonelor separatiste, reprezintă o încălcare a integrităţii teritoriale a Ucrainei, a suveranităţii ţării."Este necesară reducerea tensiunilor, revenirea la dialog şi negocieri. Cred că, la final, actuala criză se va dovedi a fi în detrimentul atât al Ucrainei, cât şi al Federaţiei Ruse", a subliniat Antonio Guterres.Rusia a mobilizat aproximativ 150.000 de militari în apropierea frontierelor Ucrainei şi este acuzată de Statele Unite şi Marea Britanie că pregăteşte o invazie. Vladimir Putin a recunoscut luni independenţa regiunilor separatiste Lugansk şi Doneţk, prin încălcarea suveranităţii Ucrainei.